હાલ ઉકાઈ ડેમમાં લાઈવ સ્ટોરેજ 728 મિલિયન ઘન મીટર જેટલો છે, જે ગત વર્ષે 1350 મિલિયન ઘન મીટર  જેટલો હતો , જયારે ડેડ સ્ટોરેજ 684 મિલિયન ઘન મીટર છે, ડેડ સ્ટોરેજનો સામાન્ય રીતે પીવાના પાણી તરીકે જ સંકટ સમયે ઉપયોગ થઇ શકે છે, જેની નોબત હજુ સુધી આવી નથી, બીજી તરફ સિંચાઈ માટે 15 મેં સુધીજ પાણી અપાશે તેવું સત્તાધીશો જણાવી રહ્યા છે, બાદ પીવાના પાણીનેજ પ્રાધાન્ય અપાશે, સિંચાઈ માટે પાણી આગામી દિવસોમાં બંધ થશે તે સાંભળી તેના પર નિર્ભર હજારો ખેડૂતોના જીવ તાળવે ચોંટી ગયા છે, અને યેનકેન પ્રકારે સરકાર તેમનો ઉભો પાક બચાવી લે તેવી માંગ કરી રહ્યા છે.